Kevin Feige Dicalonkan Untuk Jawatan Ketua Pegawai Kreatif Marvel
Kevin Feige telah dinamakan untuk jawatan Ketua Pegawai Kreatif Marvel, di samping menjadi presiden Marvel Studios, lapor laman Variety. Jawatan itu akan membolehkan Feige mengetuai halatuju kreatif Marvel yang melibatkan penerbitan, filem televisyen, animasi dan semua medium. Di samping itu, Marvel TV dan Marvel Family Entertainment akan turut beroperasi di bawah selian Marvel Studios. Feige akan terus melaporkan kepada Pengerusi Bersama Walt Disney Studios dan Ketua Pegawai Kreatif Alan Horn dan Pengerusi Bersama Alan Bergman. Dan Buckley akan kekal sebagai Presiden Marvel Entertainment dan terus melaporkan kepada Fiege serta mengawasi operasi penerbitan, jualan, perkhidmatan kreatif, permainan, pelesenan dan acara. Feige kini sedang bekerjasama dengan Disney+ untuk beberapa projek live-action yang melibatkan karakter Marvel seperti Falcon, The Winter Soldier, Loki, Vision, Scarlett Witch dan Hawkeye. Marvel Television akan memberi fokus kepada siri animasi dimasa akan datang termasuklah empat siri animasi yang dibuat khas untuk orang dewasa seperti Howard the Duck, MODOK, Hit-Monkey dan Tigra the Dazzler untuk platform Hulu.